Tämä on työsi otsikko

Mahdollinen alaotsikko

|  |
| --- |
| Helsingin yliopisto |
| Käyttäytymistieteellinen tiedekunta |
| Opettajankoulutuslaitos |
| Koulutusohjelma |
| Pro gradu -tutkielma |
| Kasvatustiede |
| Kuukausi 2011 |
| Etunimi Sukunimi |
|  |
| Ohjaaja: Etunimi Sukunimi |

|  |  |  |
| --- | --- | --- |
| Tiedekunta - Fakultet - Faculty  Matemaattis-luonnontieteellinen | Laitos - Institution - Department  Geotieteiden ja maantieteen laitos | |
| Tekijä - Författare - Author  Hertta Sydänlammi | | |
| Työn nimi - Arbetets titel  Segregation and school districting – socially weighted optimization model for school districting in Helsinki | | |
| Title | | |
| Oppiaine - Läroämne - Subject  Aluetiede | | |
| Työn laji/ Ohjaaja - Arbetets art/Handledare - Level/Instructor  Pro gradu -tutkielma / Venla Bernelius | Aika - Datum - Month and year  1.5.2019 | Sivumäärä - Sidoantal - Number of pages  X s + x |
| Tiivistelmä - Referat - Abstract  Helsingin kaupunkirakenne ja sen seurauksena myös oppilasalueet ovat eriytyneet viimeisen kymmenen vuoden aikana merkittävästi. Kehitys on heijastunut oppilaspohjan erojen välityksellä koulujen oppimistuloksiin, mikä on havaittu muun muassa PISA-tutkimuksissa. Oppimistulosten eriytymisen pelätään mainevaikutuksen kautta kiihdyttävän alueellista segregaatiota ja siten oppilaspohjien eriytymistä entisestään. Oppilaspohjien eroihin sekä todennäköisesti myös oppimistuloseroihin on kuitenkin mahdollista vaikuttaa oppilasalueiden rajoja optimoimalla, sillä tärkeimmät oppimistuloksiin vaikuttavat sosiaaliset muuttujat ovat jo selvillä.  Tämän opinnäytetyön päätavoitteena on tutkia mahdollisuutta optimoida Helsingin oppilasalueita väestöpohjiltaan sisäisesti heterogeenisemmiksi ja keskenään homogeenisemmiksi. Tavoitetta varten olen kehittänyt työssäni automatisoidun optimointimallin, joka pyrkii minimoimaan sosiaalisten muuttujien varianssia oppilasalueiden välillä oppilasalueiden muotoa varioimalla. Mallin optimointi perustuu puhtaasti sosiaalisille muuttujille siinä missä olemassaolevaa kouluverkostoa eli koulujen sijaintia, oppilasalueiden maantieteellistä yhtenäisyyttä, enimmäisoppilasmääriä koulukohtaisella marginaalilla sekä koulukohtaista koulumatkan enimmäispituutta on käytetty alueiden muodostamista rajoittavina tekijöinä.  Tutkimukseni keskeinen löydös on, että oppilasaluerajoja siirtelemällä oppilasalueiden sosiaalisen pohjan eroihin voidaan vaikuttaa Helsingissä merkittävästi. Mallin tuottaman oppilasaluejaon sosiaaliset erot olivat tarkastelutavasta riippuen 20-30 prosenttia pienemmät kuin lukuvuoden 2018-2019 virallisessa oppilasaluejaossa. Malli vaatii kuitenkin vielä perusteellista jatkokehittämistä soveltuakseen aluejakojen käytännön suunnitteluun, ja tässä vaiheessa sen merkittävimmät puutteet liittyvät optimoitujen alueiden muotoon, mallin laskennalliseen vaativuuteen ja koulumatkojen turvallisuutta mittaavan optimointiparametrin puuttumiseen. | | |
| Avainsanat - Nyckelord  Segregaatio, alueellinen eriytyminen, koulut, oppimistulokset, optimointimalli, oppilasalueet | | |
| Keywords  Segregation, schools, school attendance zones, optimization model, learning outcomes | | |
| Säilytyspaikka - Förvaringsställe - Where deposited  Helsingin yliopiston kirjasto, Kumpulan kampuksen kirjasto | | |
| Muita tietoja - Övriga uppgifter - Additional information | | |

|  |  |  |
| --- | --- | --- |
| Tiedekunta - Fakultet - Faculty  Behavioural Sciences | Laitos - Institution - Department  Teacher Education | |
| Tekijä - Författare - Author | | |
| Työn nimi - Arbetets titel | | |
| Title | | |
| Oppiaine - Läroämne - Subject  Education | | |
| Työn laji/ Ohjaaja - Arbetets art/Handledare - Level/Instructor  Master’s Thesis / Supervisor’s Name | Aika - Datum - Month and year | Sivumäärä - Sidoantal - Number of pages  x pp. + x appendices |
| Tiivistelmä - Referat - Abstract | | |
| Avainsanat - Nyckelord | | |
| Keywords | | |
| Säilytyspaikka - Förvaringsställe - Where deposited  City Centre Campus Library/Behavioural Sciences/Minerva | | |
| Muita tietoja - Övriga uppgifter - Additional information | | |

Sisällys

1 Johdanto 1

2 Teoreettinen tausta 2

2.1 Kakkostason alaluku 2

2.1.1 Kolmostason alaluku 3

2.1.2 Kolmostason alaluku 3

2.2 Kakkostason alaluku 3

3 Tutkimustehtävä ja tutkimuskysymykset 4

4 Tutkimuksen toteutus 5

5 Tutkimustulokset ja niiden tulkintaa 6

6 Luotettavuus 8

7 Pohdintaa 9

Lähteet 10

Liitteet 13

TAULUKOT

Taulukko 1. Tietokoneen omistaminen 16–74-vuotiaiden kotitalouksissa vastaajan iän ja koulutuksen mukaan vuonna 2008 (%) (Tieto- ja viestintätekniikan käyttö 2008, s. 25). 6

KUVIOT

Kuvio 1. Kuvion nimi. 7

# Johdanto

Tästä tutkielma alkaa. Aloitus on tärkeä, sen tulisi virittää lukijan mielenkiinto aiheeseen. Kirjoita oma alustava johdantotekstisi saman tien. Kun tulostat, luet ja muokkaat tekstiä useampaan kertaan, ajatus alkaa muotoutua. Johdannon tarkoituksena on selventää lukijalle tutkimuksen perusidea ja esitellä lyhyesti keskeiset käsitteet.

Usein Johdanto-luku alkaa laajasta näkökulmasta ja taustasta tutkittavaan ilmiöön ja etenee yksityiskohtaisempaan, omakohtaisempaan rajaukseen. Johdannon lopussa esitetään yleensä tutkimustehtävä muutamalla virkkeellä, jotta lukija saa mielikuvan siitä, mitä aiotaan tutkia. Tämä tutkimustehtävä esitetään sitten luvussa Tutkimustehtävä ja tutkimuskysymykset tarkemmin.

Gradututkimuksissa uusi pääluku aloitetaan yleensä uudelta sivulta, joten tämän tekstin jälkeen voit asettaa sivunvaihdon (*insert > break > page break*).

Huomaa! Mikäli tulostat tutkielmasi kaksipuoleisena, muuta marginaalit sekä vasemmalle että oikealle kolmeen senttimetriin. Muistathan, että työn tiivistelmät kuitenkin tulevat aina yksipuoleisesti tulostetuiksi.

# Teoreettinen tausta

Tutkija rakentaa tutkimuksensa aiemman kirjallisuuden varaan. Hän osoittaa tuntevansa aiheen kannalta keskeisen lähteistön ja keskusteluttaa lähteitä keskenään. Näin hän vie itse tutkimuksen juonta eteenpäin, ei ainoastaan referoi muita tutkijoita. Samalla hän osoittaa, miten oma tutkimus linkittyy aiempaan tutkimukseen ja mitä uutta se tuo tutkimuskenttään. Eskolan ja Suorannan sanoin: mihin diskurssiin työ liittyy?

Tutkimuksesi teoreettisessa taustassa voi olla useitakin päälukuja ja ne on tietenkin hyvä otsikoida sisällön mukaisella otsikolla. Huomaa, että pääotsikon alla ei ole tapana olla kuin korkeintaan noin 10 riviä tekstiä ennen ensimmäistä alalukua. Jos tekstisi muuttuu pitemmäksi, numeroi se ja anna sille ensimmäisen alaluvun numero. (Tekstirajoitus on tieteellisen kirjoittamisen konventio; ilman luvun numeroa pitkä teksti ”häviää”, sillä sitä ei näy myöskään sisällysluettelossa.) Miten siis nimeäisit tämän tekstin alaluvuksi? Huomaathan myös, että suomen kielessä lukujen numeroiden loppuun ei tule pistettä.

Teoriaosa – ja koko tutkielma – on parhaimmillaan silloin, kun tutkijalla on jokin selkeä punainen lanka, *leitmotiv*, jonka varassa teksti etenee loogisesti ja sidosteisesti. Irrallisten, tutkimusteemoihin höllästi liittyvien tai liittymättömien tutki­mustulosten luettelonomainen esittely ei ole ansiokasta. Tutkimuksen teoriaosa ei etene ansiokkaasti myöskään niin, että useimmat kappaleet alkavat jonkun tutkijan nimellä, vaan niin, että itse tutkittava asia vie käsittelyä eteenpäin – eri tutkijoita, tutkimuksia ja heidän tutkimustuloksiaan esitetään tukemaan tai kiistämään esitettyä ajatuskulkua.

## Kakkostason alaluku

Alaluvut auttavat jäsentämään kokonaisuutta. Jos alalukuja käytetään, niitä on yleensä useampi kuin yksi; eihän numerointia muutoin tarvittaisi.

Ethän kuitenkaan koskaan jätä otsikkoa sivun alareunaan. Tarvittaessa voit ”sitoa” otsikkorivin ja pari seuraavaa riviä yhteen, jotta ne taittuvat varmasti samalle sivulle. (*Format > Paragraph > Line and Page Breaks > Keep lines together/Keep with next).* – Älä tee sivutaittoa ylimääräisillä tyhjillä riveillä.

### Kolmostason alaluku

Yleensä ei kannata numeroida enempää kuin kolmannen tason otsikoita. Jos vielä tämänkin jälkeen haluaa jäsentää kirjoittamistaan, sen voi tehdä ilman numerointia, esimerkiksi normaalitekstiin perustuvien väliotsikoiden avulla, jotka vaikkapa kursivoidaan.

### Kolmostason alaluku

Tyyli kaiken perustekstin kirjoittamisessa on ’leipäteksti’. Voit palauttaa tyylien käyttöä mieleesi TVT-ajokortin oppimateriaalisivustoilta seuraavasta nettiosoitteesta <http://apumatti.helsinki.fi/lcms.php?am=904-904-1&page=1440>.

## Kakkostason alaluku

Tehdessäsi viittauksen muista pisteen paikka. Kun viittaat vain yhteen virkkeeseen, usko kokenutta Tieteilijää ja laita piste vasta sulkeiden jälkeen (Tieteilijä, 2010).

Viitatessasi koko kappaleeseen tai useampiin edeltäviin virkkeisiin, sijoita piste viittauksessa sulkeiden sisään. Tämä on tärkeää tieteellistä viestintää, jossa lukijaa autetaan hahmottamaan, miten viittaus on rakentunut. Jos viittaat useampiin henkilöihin, erota kirjoittajat puolipisteellä. Mikäli kirjoittajia on enemmän kuin kolme (tai joskus jo ensimmäisenkin jälkeen), lisää lainaamasi tutkimuksen ensimmäisen kirjoittajan jälkeen lyhenne ym. Kappaleen teksti siis päättyy pisteeseen, jonka jälkeen tulee viittaus. Muistathan, että jokaisen viittauksen tulee löytyä lähdeluettelosta, tässä esimerkkitekstissä näin ei ole, koska viittaus on kuvitteellinen. (Tieteilijä & Taiteilija, 2010; Tieteilijä ym., 2008, s. 15.)

# Tutkimustehtävä ja tutkimuskysymykset

Tässä luvussa määrittelet tarkemmin Johdanto-luvun lopussa olleen tutkimustehtäväsi. Se, mitä verbejä käytät, riippuu tutkimuksesi luonteesta. Kvalitatiivisessa tutkimuksessa on hyvin yleistä aloittaa näin: ”Tämän tutkimuksen tutkimustehtävänä on kuvata, analysoida ja tulkita <sitä ja sitä ongelmaa>.” Tutkimuskysymykset juontuvat aiemman tutkimustiedon perustalta ja niistä teoreettisista lähtökohdista, joita tutkimuksesi teoriaosissa on tuotu esiin. Päätutkimuskysymyksen lisäksi voi olla alakysymyksiä. Hypoteesien asettamiseen ei ole syytä, ellei aiemmin esitelty tausta viritä siihen.

Tutkimuskysymykset numeroidaan ja esitetään suorina kysymyksinä. Vältä verbialkuisia kysymyksiä (ei siis: ”Noudattaako …?”), käytä kysymyssanoja. Mieti, voitko korvata Millainen-kysymyksen Mikä-kysymyksellä ja Miten-kysymyksen vaikka Millä tavoin -kysymyksellä. Tutkimuskysymykset voi esimerkiksi Salosen (2010) tutkimusta mukaellen esittää tähän tapaan:

1. Mitkä ovat ne kestävän kehityksen tekijät, joissa asennoituminen ja käyttäytyminen poikkeavat eniten toisistaan?
2. Millä tavoin kestävää kehitystä edistävien asioiden tärkeys, toteutumismahdollisuudet ja toteutuminen jäsentyvät tutkittavien ajattelussa?

Tutkimuskysymykset ovat siirtymä teoriaosasta empiiriseen osaan. Tämän luvun lopussa on usein tapana lyhyesti mainita, millä tavoin tutkimuskysymyksiin etsitään vastauksia.

# Tutkimuksen toteutus

Aineistonhankinnan ja tutkimusmenetelmien selostaminen on välttämätöntä, jotta lukija voi arvioida tiedonhankintaa ja sen luotettavuutta. Tutkittavien kuvaus, tiedon hankinnan keinot, niiden vaiheet, valintojen perustelut sekä aineiston kuvaamisen ja aineiston analysoinnin tekniikat selostetaan tässä luvussa. Luku yleensä jakaantuu alalukuihin.

Yleinen tapa on edetä tutkittavista ja tutkimusmenetelmistä aineistonkeruumenetelmiin ja aineiston analyysimenetelmiin. Tutkimuksen kohde on myös kuvattava.

*Yksi* pelkistetty tapa nähdä tämän luvun sisältö on seuraavassa:

Tutkimusstrategia

Laadullinen tai määrällinen

Tutkimusasetelma (design)

Etnografia

Fenomenografia

*Grounded Theory*

Toimintatutkimus

Tapaustutkimus

Aineiston koonnin menetelmät

Kyselyt, haastattelut, osallistuva observointi, verkkokysely, videonauhoitukset, sähköpostiviestintä, kirjalliset dokumentit ym.

Aineiston analyysimenetelmät

Sisällön erittely/analyysi, tilastolliset jakautumat, korrelaatio, faktorianalyysi, tilastolliset merkitsevyystestit, diskurssianalyysi, genreanalyysi, keskusteluanalyysi ym.

# Tutkimustulokset ja niiden tulkintaa

Tutkimustulokset on selkeintä raportoida tutkimusongelmittain. Siten voi myös huolehtia siitä, että jokainen tutkimuskysymys saa vastauksensa.

Tutkimustulokset ja niiden tulkinta voidaan esittää omina lukuinaan, mutta monissa tutkimuksissa on näppärää yhdistää ne samaan lukuun siitä syystä, että tällöin tutkimukseen tulee vähemmän tarpeetonta toisteisuutta. Tässä luvussa omia tutkimustuloksia peilataan myös teoriaosassa esitettyihin muiden tutkijoiden tutkimustuloksiin.

Varsinkin laadullisissa tutkimuksissa on usein aineistositaatteja, esimerkiksi haastateltujen henkilöiden vastauksia. Ne on hyvä kirjoittaa ykkösrivivälillä ja sisennettyinä erotukseksi tutkijan tekstistä.

Aineistositaatin voi siis kirjoittaa esimerkiksi tällä tavalla, hieman pienennetyllä fonttikoolla ja ykkösrivivälillä. Usein sitaatin jälkeen merkitään vastaajatunnus tavalla, jonka tutkija on valinnut. (n11)

Jos teksti sisältää taulukoita, ne numeroidaan ja nimetään taulukon yläpuolelle, kuviot taas niiden alapuolelle. Numeroinnin ja tyylin voi saada automaattiseksi käyttämällä *Caption*-komentoa. Jokainen taulukko ja kuvio tulee nimetä ja kummallakin erikseen tulee olla juokseva numerointi.

Taulukko 1. Tietokoneen omistaminen 16–74-vuotiaiden kotitalouksissa vastaajan iän ja koulutuksen mukaan vuonna 2008 (%) (Tieto- ja viestintätekniikan käyttö 2008, s. 25).

|  |  |  |  |  |
| --- | --- | --- | --- | --- |
|  | **Vastaajan ikä** | | | |
| **Koulutus** | **Yht.** | **16–29 v** | **30–49 v** | **50–74 v** |
| Perusaste | 61 | 91 | 88 | 44 |
| Keskiaste | 77 | 95 | 85 | 56 |
| Korkea-aste | 87 | 100 | 94 | 79 |
| **Yhteensä** | **76** | **94** | **89** | **58** |

Kun taulukot ja kuviot on numeroitu, niistä saa automaattikomennolla luettelon (*insert > index and tables > table of figures*). Luettelo taulukoista ja kuvioista sijoitetaan sisällyksen jälkeen.

Kuvio 1. Kuvion nimi.

*Yhteenveto*

Tulososan päätteeksi on hyvä koota keskeiset tulokset yhteenvedoksi. Mikäli tulokset esitetään useammassa kuin yhdessä pääluvussa, koonnan voi tehdä kunkin tulosluvun päätteeksi. Kiireiset lukijat löytävät nopeasti yhteenvedon ja saattavat kiinnostua työstä tarkemmin, kun huomaavat, mitä löydöksiä on tehty. Yhteenvedon voi tarvittaessa numeroida omaksi alaluvukseen, jolloin se tulee näkyviin sisällyksessä.

# Luotettavuus

Luotettavuustarkastelussa tutkimustulokset suhteutetaan teoriataustaan ja sen perustalta asetettuun tutkimustehtävään. Tärkeää on tuoda lukijalle selväksi, mitä tutkija on tehnyt tutkimuksensa luotettavuuden takaamiseksi. Toimia voi myös perustella metodikirjojen ratkaisuilla ja suosituksilla. Olennaista on, että luotettavuustarkastelu kohdentuu omaan tutkimukseen eikä ole yleisluontoista menetelmäkirjallisuuden lainailua.

# Pohdintaa

Pohdintaa eli diskussioluku sisältää tutkimukseen ja sen toteutukseen liittyvää yleistä jälkipohdintaa ja johtopäätöksiä. Siinä työ nivotaan yhteen viittaamalla tutkimuksen tarkoitukseen ja sen yleiseen ja erityiseen merkitykseen. Kirjoittajan on hyvä katsoa aineistonsa yli ja tarkastella tutkimaansa osana laajempaa kokonaisuutta. Pohdinnassa voi lyhyesti nostaa esiin tutkimuksen keskeiset tulokset, tehdä havaintoja niiden kytkeytymisestä tutkimuksen tavoitteeseen ja nostaa esiin niistä kumpuavia uusia näkökulmia. Diskussiossa tutkija näyttää ¨leijonankyntensä¨. Loppuluvussa yleensä myös esitellään jatkotutkimusaiheita.

# Lähteet

Lähteet merkitään yleensä APA-lähdeviittauskäytäntöä noudattaen. Lähdeluetteloon on merkittävä kaikki tutkielmassa mainitut teokset, mutta vain ne. Kaikkiin lähdeluettelon teoksiin on tekstissä myös viitattava. Lähteet aakkostetaan peräkkäin komennolla *’sort’*, niitä ei jaotella erikseen kirjoihin tai artikkeleihin yms.

APA-käytännön pääkohdat on koottu Purduen yliopiston sivulle.

<http://owl.english.purdue.edu/owl/resource/560/01/>.

Oheisessa luettelossa on esimerkkejä lähteistä. Aluksi on yleisimpien tapausten perusohje. *Huomaa, että jokaisella pisteellä, pilkulla, &-merkillä, sulkeilla, kursiivilla, kaksoispisteellä ja otsikkosanojen koolla on oma tärkeä merkityksensä.* Myös niiden sijainti on tärkeä. Opettajankoulutuslaitoksen omassa journaalissa *Didacta Variassa* käytetään APA-lähdemerkintätapaa, voit etsiä sieltä esimerkkejä vastaavista tapauksista. Muistathan etteivät väliotsikot jää lähdeluetteloon, tässä ne ovat vain mallina perusmerkintätavoista.

**Kirja** (yksi kirjoittaja/useampia kirjoittajia)

Kirjoittaja, A. (Julkaisuvuosi). *Teoksen nimi*. Kustantajan koti- tai painopaikka: Kustantaja.

Hirsjärvi, S., Remes, P., & Sajavaara, P. (2003). *Tutki ja kirjoita.* Helsinki: Tammi.

Prabhu, N. S. (1987). *Second language pedagogy*. Oxford: Oxford University Press.

Salonen, A. O. (2010). *Kestävä kehitys globaalin ajan hyvinvointiyhteiskunnan haasteena*. Helsingin yliopiston opettajankoulutuslaitoksen tutkimuksia 318. Helsinki: Yliopistopaino.

Tuomi, J., & Sarajärvi, A. (2002). *Laadullinen tutkimus ja sisällönanalyysi*. Helsinki: Tammi.

**Artikkeli toimitetussa kirjassa**

Kirjoittaja, A., & Kirjoittaja, B. (Julkaisuvuosi). Artikkelin nimi. Teoksessa A. Toimittaja & B. Toimittaja (toim.), *Teoksen nimi* (artikkelin sivunumerot). Paikka: Kustantaja.

Eteläpelto, A. (1997). Asiantuntijuuden muuttuvat määritykset. Teoksessa J. Kirjonen, P. Remes, & A. Eteläpelto (toim.), *Muuttuva asiantuntijuus* (s. 86–102). Jyväskylän yliopisto. Koulutuksen tutkimuslaitos.

Kansanen, P., Tirri, K., Meri, M., Krokfors, L., Husu, J., & Jyrhämä, R. (1999). Moral perspectives in teachers´ thinking. In M. Lang, J. Olson, H. Hansen, & W. Bünder (Eds.), *Changing Schools/Changing Practices: Perspectives on Educational Reform and Teacher Professionalism* (pp. 109–116). Louvain: Garant.

Sariola, J., Rönkä, A., Tella, S., & Kynäslahti, H. (2002). From weak signals to the concept of mlearning: The LIVE project revisited. In A. Loveless & B. Dore (Eds.), *ICT in the Primary School* (pp. 48–65). Buckingham: Open University Press.

**Journaaliartikkeli**

Kirjoittaja, A., Kirjoittaja, B, & Kirjoittaja, C. (Vuosi). Artikkelin nimi. *Journaalin nimi, vuosikerta*(numero), sivut.

Platt, E., & Brooks, F. (2002). Task engagement: A turning point in foreign language development. *Language Learning, 52*(2), 365–400.

**Artikkeli aikakauslehdessä**

Kirjoittaja, A. (Julkaisuvuosi, kuukausi, päivä). Kirjoituksen nimi. *Lehti, vuosi-kerta*, sivu(t).

Leone, X. (2008, March 5). To the melting pot. *Time, 145*, 34–38.

**Elektroniset lähteet (käytäntö vaihtelee, ks. esimerkkejä)**

Kirjoittaja, A., & Kirjoittaja, B. (Julkaisupäivä). Artikkelin nimi. Verkkojournaalin nimi, vuosikerta(numero). Luettu päiväys.  
<http://www.jokuosoite.com/full/url/>html

O’Reilly, T. (2005). What is Web 2.0? *Design patterns and business models for the next generation of software*. Retrieved July 6, 2007, from  
<http://www.oreillynet.com/pub/a/oreilly/tim/news/2005/09/30/what-is-web-20.html>

Syrjäläinen, E., Jyrhämä, R., & Haverinen, L. (2004). *Praktikumikäsikirja*. Luettu 8.12.2010. Saatavissa: <http://www.helsinki.fi/behav/praktikumikasikirja/etusivu.htm>

Tella, S., & Harjanne, P. (2004). Kielididaktiikan nykypainotuksia. *Didacta varia 9*(2), 25–52. Luettu 2.1.2011.  
<http://www.seppotella.fi/tellaharjannedv04.pdf>

**Teos ilman tekijää**

POPS (2004). *Perusopetuksen opetussuunnitelman perusteet 2004*. Helsinki: Opetushallitus.

**Primaari- ja sekundaarilähteet**

• jos sekundaarilähdettä pakko käyttää, se merkitään lähdeluetteloon.

• primaarilähdettä ei merkitä lähdeluetteloon, vaikka siihen viitataankin tekstin sisällä ilman painovuotta.

|  |  |
| --- | --- |
| **Primaari- ja sekundaarilähde viittauksena**  Brown and Green’s study (as cited in Yellow, 2005, p. 45) …  Brownin ja Greenin tutkimuksessa (Yellowin, 2005, s. 45 mukaan) … | **… ja lähdeluettelossa**  Yellow, W. (2005). Yellowstone reflections. … |
| • primaarilähde = Brown & Green  • sekundaarilähde = Yellow (2005)  • primaarilähteen vuosilukua ei anneta  • sekundaarilähde mainitaan normaalisti  • luonnollisesti välteltävä näitä, jos suinkin | • primaarilähdettä ei mainita, vain sekundaarilähde |

# Liitteet

Liitteet numeroidaan ja niihin yleensä viitataan tekstissä (liite 1). Kukin liite tulee omalle sivulleen.

LIITE 1